ສະຫະລັດ ຈະເສີມຂະຫຍາຍ ລະບົບ ຕໍ່ຕ້ານ ລູກສອນໄຟ 
ລມຕ ປ້ອງ​ກັນ​ປະ​ເທດ ສຫລທ່ານ Chuck Hagel ​ປະກາ​ດ​ແຜນ​ຕິດ​ຕັ້ງ ລະບົບ​ຕໍ່ຕ້ານ​ລູກ​ສອນ​ໄຟ​ ​ຕື່ມ​ອີກ 14 ແຫ່ງ ເພື່ອຮັບມື ກັບການຂົ່ມຂູ່ ຂອງເກົາຫຼີເໜືອ.
ລັດຖະມົນຕີປ້ອງກັນປະເທດ ສະຫະລັດ ທ່ານ Chuck Hagel ໄດ້ປະກາດແຜນການຮັບມື ຕໍ່ການຂົ່ມຂູ່ທາງດ້ານທະຫານທີ່ ເພີ້ມທະວີຂຶ້ນ ຂອງເກົາຫລີເໜືອດ້ວຍການຕິດຕັ້ງລະບົບຕໍ່ຕ້ານ ລູກສອນໄຟທີ່ຍິງຈາກ ພາກພື້ນດິນ ຕື່ມອີກ 14 ບ່ອນ ຢູ່ລັດ Alaska ທ່ານ Hagel ກ່າວທີ່ນະຄອນຫລວງວໍຊິງຕັນ ໃນວັນສຸກວານນີ້ວ່າ ແຜນການດັ່ງກ່າວ ແມ່ນຮວມທັງສະຖານີເຣດາຕິດຕາມແຫ່ງໃໝ່ ຢູ່ທີ່ ຍີ່ປຸ່ນ ແລະຍັງກ່າວອີກວ່າ ການຕິດຕັ້ງນີ້ແມ່ນແນໃສ່ເພື່ອ “ໃຫ້ລໍ້າໜ້າ ການນາບຂູ່" ທີ່ມາຈາກຄວາມກ້າວໜ້າທາງດ້ານເທັກໂນໂລຈີລູກສອນໄຟຂອງເກົາຫລີເໜືອ ທ່ານໄດ້ກ່າວອີກວ່າ ສະຫະລັດມີລະບົບຕໍ່ຕ້ານລູກສອນໄຟທີ່ຕິດຕັ້ງ ແລ້ວ 30 ແຫ່ງໃນລັດ California ແລະລັດ Alaska ແລະລະບົບ ອາວຸດໃໝ່ເຫລົ່ານີ້ ຈະໃຊ້ການໄດ້ ໃນປີ 2017 ເກົາຫລີເໜືອ ໄດ້ຂົ່ມຂູ່ທີ່ກໍ່ສົງຄາມເກົາຫລີຄັ້ງທີສອງ ດ້ວຍອາວຸດນິວເຄລຍ ເພື່ອເປັນການຕອບໂຕ້ຕໍ່ລົງໂທດຂອງສະຫະປະຊາຊາດ ທີ່ເລີ້ມ ມີຜົນບັງຄັບໃຊ້ຫລັງຈາກພຽງຢາງ ໄດ້ທົດລອງຍິງລູກສອນໄຟໄລຍະ ຍາວ ໃນເດືອນທັນວາປີກາຍ ແລະທົດລອງອາວຸດນິວເຄລຍ ຄັ້ງທີ ສາມໃນເດືອນແລ້ວນີ້ ໃນຕອນເຊົ້າວັນສຸກວານນີ້ ເຈົ້າໜ້າທີ່ອົງການຂ່າວ Yonhap ຂອງເກົາຫຼີໃຕ້ ໄດ້ອ້າງຄໍາເວົ້າຂອງເຈົ້າໜ້າທີ່ທະຫານ ທີ່ກ່າວວ່່າ ທະຫານເກົາຫລີເໜືອຈຸນຶ່ງ ໄດ້ຍິງທົດລອງຍິງລູກຈະຫລວດລະຍະສັ້ນ ໄປໃສ່ທະເລຍີ່ປຸ່ນ ໃກ້ກັບຊາຍແດນຂອງເກົາຫລີໃຕ້ ໃນອີກດ້ານນຶ່ງນັ້ນ ໂທລະພາບຂອງເກົາຫລີເໜືອ ໃນວັນສຸກວານນີ້ ໄດ້ຖ່າຍທອດຮູບພາບຂອງຜູ້ນໍາເກົາຫລີເໜືອ ທ່ານ Kim Jong-un ກວດສອບການຊ້ອມລົບຍິງປືນໃຫຍ່ ທີ່ໃຊ້ລູກແທ້ ຢູ່ໃກ້ຊາຍແດນເກົາ ຫລີໃຕ້ ໂທລະພາບ KCNA ກ່າວວ່າ ການຊ້ອມລົບເກີດດັ່ງກ່າວນີ້ມີຂື້ນໃນວັນພຸດທີ່ຜ່ານມາ